Diari Oficial de la Generalitat Valenciana


Sumari del DOGV 6668, del 12-12-2011 (2011/12412)

RESOLUCIÓ de 17 de novembre de 2011, del secretari autonòmic de Justícia de la Conselleria de Justícia i Benestar Social, per la qual s'acorda inscriure l'extinció de la Fundació Albert Álvarez Dasí i l'obertura del procediment de la seua liquidació.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6668

Data del DOGV
:   12-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12132


Data del document
:   17-11-2011

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 17 de novembre de 2011, del secretari autonòmic de Justícia de la Conselleria de Justícia i Benestar Social, per la qual s'acorda inscriure l'extinció de la Fundació Albert Álvarez Dasí i l'obertura del procediment de la seua liquidació. [2011/12722]  
Vist l'expedient incoat per a l'extinció de la Fundació Albert Álvarez Dasí, d'acord amb els següents,  
  
Fets  
  
Primer  
La Fundació Albert Álvarez Dasí es va inscriure en el Registre de Fundacions de la Comunitat Valenciana en virtut de l'Ordre del Ministeri d'Educació Nacional de data 13 de març de 1961, amb el número 034-V.  
L'objecte i la finalitat de la fundació, segons els seus estatuts, és la concessió d'una beca anual destinada als alumnes de Belles Arts de Sant Carles per a ampliar estudis a l'estranger. Es distribuiran el primer any per a pintura, el segon any per a escultura, el tercer any per a gravat calcogràfic, el quart any no s'atorgarà cap i l'import passarà a incrementar el capital, fins que hi haja una beca de 25.000 pessetes.  
L'últim patronat que consta inscrit en el Registre de Fundacions de la Comunitat Valenciana segons l'Ordre del Ministeri d'Educació Nacional de data 13 de març de 1961, primerament el patronat estava format pels fundadors, posteriorment es constituïx el patronat el 2 d'octubre de 1960 sota la presidència del governador civil de València, a fi de la constitució i acceptació de càrrecs, figura com a president honorari el governador civil de València, Jesús Posado Cacho; vicepresidents honoraris el delegat de Treball de València, Francisco Catalá Ruis i els dos fundadors; president efectiu, rector de la Universitat, José Corts Grau; vicepresident efectiu, director de l'Escola Superior de Sant Carles de València, Felipe M. Garin Ortiz de Taranco; secretari del Patronat, José Ros Ferrándiz, catedràtic de l'Escola; Vocals: Gerardo Lahuerta López, catedràtic de Colorit i Composició; Ernesto Furió Navarro, catedràtic de Gravat Calcogràfic; Salvador Octavio Vicent Cortina, catedràtic de Modelatge del natural; Jesús Legorburo Villamaña, director del Banc Central de València; Enrique Taulet i Rodríguez Lueso, notari de València; Luis Martí Alegre, president del Cercle de Belles Arts de València; Manuel González Martí, director del Museu Provincial de Belles Arts de València i Jesús Aparicio Bernal, cap nacional del Seu. Este patronat és el que consta en l'ordre de classificació. En els estatuts no s'especifica la forma de successió dels patrons, que òbviament haurà de ser inherent al càrrec.  
La dotació de la fundació en data 16 de novembre de 2007 era la següent: compte d'estalvis número 1404-6302-65-4205965724, amb un saldo al dia de la data de 6.122,37 € contracte depòsit de valors número 7723-1734-31-9642678571 integrat per 252 accions d'Iberdrola, SA, amb una cotització al dia d'ahir de 20,95, total valoració 11,672,64 €.  
  
  
Segon  
La Sentència número 289/10, de 17 de novembre de 2010, dictada pel Jutjat de Primera Instància número 6 de València, estima la demanda interposada per la Generalitat Valenciana contra la Fundació Albert Álvarez Dasí en els termes següents:  
"Que estimant la demanda interposada pel lletrat de la Generalitat València, declare l'extinció de la Fundació Albert Alvarez Dasí. És ferma la present resolució, que es procedisca a la seua inscripció en el Registre de Fundacions i a l'obertura del procediment de liquidació en els termes legalment establits. S'imposen les costes processals a la part demandada."  
  
Fonaments de dret  
  
Primer  
L'article 9 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat pel Decret 99/2011, de 26 d'agost, del Consell, determina que a esta Conselleria li correspon exercir, entre d'altres, les competències en matèria de fundacions.   
  
Segon  
L'article 2 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana és exercit per la conselleria competent en matèria de fundacions i que correspon al conseller la titularitat del protectorat, sense perjuí de la possibilitat de la seua delegació o desconcentració.  
  
Tercer  
Esta Secretaria Autonòmica de Justícia és competent per a conéixer i resoldre el present expedient en virtut del que disposen els articles 46 i 47 de l'esmentat Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell.   
  
Quart  
Declarada l'extinció de la fundació, en virtut de resolució judicial, per sentència número 289/10, a l'empara del que establixen els articles 31 i 32 de la Llei 50/2002, de 26 de desembre, de Fundacions, escau inscriure la declaració judicial de l'extinció de la Fundació Albert Álvarez Dasí, així com acordar l'obertura del procediment de liquidació de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol.  
Vistos els preceptes legals citats i la resta de generals de pertinent aplicació, resolc:  
  
Primer  
Inscriure en el Registre de Fundacions de la Comunitat Valenciana la declaració judicial d'extinció de la Fundació Albert Álvarez Dasí, en els termes de la Sentència número 289/2010, de 17 de novembre de 2010, dictada pel Jutjat de Primera Instància número 6 de València, transcrits en el fet segon de la present resolució.   
  
Segon  
Acordar l'obertura del procediment de liquidació de la Fundació Albert Álvarez Dasí.  
  
Que es notifique la present resolució, que no esgota la via administrativa, podent-se interposar en contra seua recurs d'alçada, en el termini d'un mes, comptador des de l'endemà de la seua notificació, davant del conseller de Justícia i Benestar Social, tot això de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com l'article 28 h) de la Llei 5/1983, de 30 de desembre, del Consell. Tot això, sense perjuí que es puga exercitar qualsevol altre recurs que s'estime pertinent.  
  
València, 17 de novembre de 2011.- El secretari autonòmic de Justícia: Antonio Gastaldi Mateo.